Ehdotus: neuvoston päätös sopimuksen tekemisestä Euroopan unionin sekä Islannin tasavallan ja Norjan kuningaskunnan välillä keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta /* KOM/2009/0704 lopull. - NLE 2009/0189 */





[pic] | EUROOPAN KOMISSIO | Bryssel 17.12.2009 KOM(2009)704 lopullinen 2009/0189 (NLE) Ehdotus: NEUVOSTON PÄÄTÖS sopimuksen tekemisestä Euroopan unionin sekä Islannin tasavallan ja Norjan kuningaskunnan välillä keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta PERUSTELUT EHDOTUKSEN TAUSTA Kyseisen sopimuksen [EUVL L 26, 29.1.2004] tavoitteena on parantaa Euroopan unionin jäsenvaltioiden sekä Islannin ja Norjan välistä oikeudellista yhteistyötä rikosasioissa soveltamalla Islantiin ja Norjaan tiettyjä määräyksiä keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdystä yleissopimuksesta ja siihen vuonna 2001 liitetystä pöytäkirjasta. Keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen tarkoituksena on edistää oikeus-, poliisi- ja tulliviranomaisten välistä keskinäistä avunantoa ja saattaa se ajan tasalle täydentämällä ja helpottamalla Euroopan neuvoston vuonna 1959 keskinäisestä oikeusavusta rikosasioissa tekemän yleissopimuksen ja siihen vuonna 1978 liitetyn pöytäkirjan, Schengenin sopimuksen soveltamisesta vuonna 1990 tehdyn yleissopimuksen ja Benelux-maiden vuonna 1962 tekemän sopimuksen soveltamista. Yleissopimusta täydennetään pöytäkirjalla, jonka neuvosto on laatinut Euroopan unionista tehdyn sopimuksen 34 artiklan mukaisesti [EYVL C 326, 21.11.2001]. Siinä käsitellään lisätoimenpiteitä, esimerkiksi pankkitapahtumia koskevia tietopyyntöjä rikollisuuden ja erityisesti järjestäytyneen rikollisuuden torjumiseksi. Euroopan unionista tehdyn sopimuksen 24 ja 38 artiklan nojalla neuvosto antoi 17. joulukuuta 2003 tehdyllä päätöksellä valtuutuksen allekirjoittaa Euroopan unionin sekä Islannin tasavallan ja Norjan kuningaskunnan välinen sopimus keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta. Sopimusta ei ole vielä tehty, eikä se ole tullut voimaan. Lissabonin sopimuksen tultua voimaan 1. joulukuuta 2009 Euroopan unionin soveltamat menettelyt määräytyvät Euroopan unionin toiminnasta tehdyn sopimuksen 218 artiklan nojalla. Sopimus allekirjoitettiin jo kuusi vuotta sitten, ja se olisi nyt tehtävä mahdollisimman pian. Euroopan unionin toiminnasta tehdyn sopimuksen 218 artiklan 6 kohdan a alakohdassa määrätään, että kun kyse on sopimuksista aloilla, joilla sovelletaan tavallista lainsäätämisjärjestystä, neuvosto tekee päätöksen sopimuksen tekemisestä Euroopan parlamentin hyväksynnän saatuaan. Tämän vuoksi komissio suosittaa, että neuvosto tekee Euroopan parlamentin hyväksynnän saatuaan päätöksen sopimuksen tekemisestä Euroopan unionin sekä Islannin tasavallan ja Norjan kuningaskunnan välillä keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta. 2009/0189 (NLE) Ehdotus: NEUVOSTON PÄÄTÖS sopimuksen tekemisestä Euroopan unionin sekä Islannin tasavallan ja Norjan kuningaskunnan välillä keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan yhdessä sen 218 artiklan 6 kohdan a alakohdan kanssa, ottaa huomioon komission ehdotuksen, ottaa huomioon Euroopan parlamentin hyväksynnän, sekä katsoo seuraavaa: 1. Neuvosto valtuutti 19 päivänä joulukuuta 2002 neuvoston puheenjohtajavaltion aloittamaan komission avustamana neuvottelut keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta. 2. Joulukuun 17 päivänä 2003 tehdyn neuvoston päätöksen 2004/79/EY nojalla Euroopan unionin ja Islannin tasavallan ja Norjan kuningaskunnan välinen sopimus keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta allekirjoitettiin … sillä varauksella, että sopimus tehdään myöhemmin. 3. Sopimusta ei ole vielä tehty. Lissabonin sopimuksen tultua voimaan 1 päivänä joulukuuta 2009 Euroopan unionin soveltamat menettelyt määräytyvät Euroopan unionin toiminnasta tehdyn sopimuksen 218 artiklan nojalla. 4. Sopimus olisi tehtävä. 5. [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan N:o 21 3 artiklan mukaisesti Yhdistynyt kuningaskunta ja Irlanti ovat ilmoittaneet haluavansa osallistua tämän päätöksen antamiseen.] 6. Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemaa koskevan pöytäkirjan N:o 22 1 ja 2 artiklan mukaisesti Tanska ei osallistu tämän päätöksen antamiseen eikä se sido Tanskaa eikä sitä sovelleta Tanskaan, ON HYVÄKSYNYT TÄMÄN PÄÄTÖKSEN: 1 artikla Tehdään Euroopan unionin sekä Islannin tasavallan ja Norjan kuningaskunnan välinen sopimus keskinäisestä oikeusavusta rikosasioissa Euroopan unionin jäsenvaltioiden välillä 29 päivänä toukokuuta 2000 tehdyn yleissopimuksen ja siihen vuonna 2001 liitetyn pöytäkirjan tiettyjen määräysten soveltamisesta[1]. Tehtävän sopimuksen teksti on tämän päätöksen liitteenä. 2 artikla Neuvoston puheenjohtaja nimeää henkilön, jolla on valtuudet ilmaista Euroopan unionin puolesta sopimuksen 6 artiklan 1 kohdassa tarkoitetulla tavalla, että Euroopan unioni suostuu noudattamaan sopimusta. 3 artikla Tämä päätös tulee voimaan päivänä, jona se annetaan. Se julkaistaan Euroopan unionin virallisessa lehdessä . Sopimuksen voimaantulopäivä julkaistaan Euroopan unionin virallisessa lehdessä . Tehty Brysselissä […]. Neuvoston puolesta [Puheenjohtaja] [1] EUVL L 26, 29.1.2004, s. 3.